Id-Deċiżjoni tal-Kummissjoni
Tad-29 ta’ Marzu 2001
Fejn temenda d-Deċiżjoni 93/52/KE li tieħu nota tal-konformita’, minn ċerti Stati Membri, ta’ reġjuni mal-kondizzjonijiet li jirrigwardaw il-bruċellosi (Brucella melitensis) u li tagħtihom l-istatus ta’ Stat Membru jew reġjun uffiċjalment ħieles mill-marda
(innotifikat taħt dokument numru K(2001) 952)
(Test b’relevanza għaż-ŻEE)
(2001/292/KE)
IL-KUMMISSJONI TAL-KOMUNITAJIET EWROPEJ,
Wara li ikkunsidrat it-Trattat li stabbilixxa l-Komunità’ Ewropea,
Wara li ikkunsidrat id-Direttiva tal-Kunsill 91/68/KE tat-28 ta’ Jannar 1991 dwar kondizzjonijiet tas-saħħa ta’ l-annimali li jirregolaw in-negozju ġewwa l-Komunità ta’ nagħaġ u mogħoż (’), hekk kif emendata l-aħħar bid-Deċizjoni tal-Kummissjoni 94/953/KE [1], u b’mod partikolari l-Anness A, Kapitolu 1(II) tagħha,
Billi:
(1) Bid-Deċiżjoni 93/52/KE [2], hekk kif l-aħħar emendata bid-Deċiżjoni 97/315/KE [3], il-Kummissjoni ireġistrat konformità minn ċerti Stati Membri jew reġjuni mal-kondizzjonijiet dwar il-marda tal-bruċellosi (Brucella melitensis) u tathom l-istatus ta’ Stat Membru jew reġjun uffiċjalment ħieles mill-marda.
(2) Fl-Awstrija u r-reġjuni Franċiżi ta’ Ardeche, Aveyron, Cantal, Correze, Gers, Gironde, Haute-Loire, Lot, Lozere, Morbihan, Puy-de-Dôme u Vosges, il-bruċellosi kienet marda li għandha tiġi notifikata lill-awtoritajiet għal mill-anqas ħames snin; billi l-ebda każ ma ġie ikkonfermat uffiċjalment hemmhekk għal mill-anqas ħames snin u t-tilqim kien ipprojbit hemmhekk għal mill-anqas tliet snin;Għandu għalhekk jiġi ireġistrat illi dawn ir-reġjuni josservaw il-kondizzjonijiet mniżżlin f’L-Anness A, Kapitolu 1(II)(1)(b) tad-Direttiva 91/68/KE.
(3) L-Awstrija u r-reġjuni Ardeche, Aveyron, Cantal, Correze, Gers, Gironde, Haute-Loire, Lot, Lozere, Morbihan, Puy-de-Dôme u Vosges fi Franza għalhekk jissodisfaw il-kondizzjonijiet sabiex jiġu rikonoxxuti bħala ħielsa mill-marda tal-bruċellosi.
(4) Barra minn hekk L-Awstrija u Franza jimpenjaw ruħhom li jikkonformaw ma’ l-Anness A Kapitlu 1(11)(2) tad-Direttiva 91/68/KE. L-istatus ta’ l-Awstrija u r-reġjuni fi Franza ta’ Ardeche,Aveyron, Cantal, Correze, - Gers, Gironde, Haute-Loire, Lot, Lozere, Morbihan, Puy-de-Dôme u Vosges għandhom għalhekk jiġu rikonoxxuti bħala uffiċjalment ħielsa mill-marda tal-bruċellosi (Brucella melitensis) u d-Deċiżjoni 93/52/KE għandha għalhekk tiġi emendata.
(5) Nagħaġ u mogħoż introdotti ġo artijiet mikrija għand ħaddieħor fl-Awstrija u fir-reġjuni ta’ Franza ta’ Ardeche, Aveyron, Cantal, Correze, Gers, Gironde, Haute-Loire, Lot, Lozere, Morbihan, Puy-de-Dôme u Vosges iridu għalhekk jikkonformaw mal-kondizzjonijiet minżżla f’L-Anness A Kapitolu 1(I)(D) tad-Direttiva 91/68/KE.
(6) Il-miżuri maħsuba f’din id-Deċiżjoni huma skond l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI
Artikolu 1
L-Anness I (Stati Membri) tad-Deċiżjoni 93/52/KE huwa sostitwit b’L-Anness 1 ta’ din id-Deċiżjoni.
Artikolu 2
L-Anness II (Reġjuni) tad-Deċiżjoni 93/52/KE huwa sostitwit b’L-Anness II ta’ din id-Deċiżjoni.
Artikolu 3
Din id-Deċiżjoni hija indirizzata lill-Istati Membri.
Magħmul fi Brussel, fid-29 ta’ Marzu 2001.